Telenor A/S Danmark er et mere end almindelig berygtet teleselskab som har tusinder af kunder der klager over den behandling de får.
Selskabets kunde behandling har gennem årene været genstand for en lidet smigrende omtale i alle førende landsdækkende aviser, blade og fagtidsskrifter og naturligvis også Tv's KONTANT redaktion.

I hvert eneste tilfælde har ”man lagt sig fladt ned” - undskyldt og beklaget og lovet bod og bedring.
Det er blot aldrig blevet til andet og mere end det man nu og altid har været god til – undskyldninger, beklagelser og tomme løfter om ændringer og forbedringer der aldrig er blevet til noget.

Man kører trøstigt videre som det man er og altid har været – en ekstrem velsmurt og effektiv pengemaskine.

Der er smarte moderigtige salgs butikker i de fleste større butiks centre. Kommer du som potentiel kunde, bliver du mødt af et venlig smilende og imødekommende personale. Et lysskilt opfordrer dig til at trække et nr. i en automat som vil vide hvad der er dit ærinde. Evt. kommende ny kunde – eller andet. Det sidste dækker som ofte over en der vil klage.

Den separering  er der en god grund til. På den måde får man adskilt evt. nye kunder fra dem der kommer  for at klage – hver kundegruppe til sin side. Smart effektivt og praktisk.

Efter at du er blevet forsynet med kaffe og chokolade tager en rutineret sælger fat. Han har ubestridt dagens  bedste og billigste tilbud og en 24 timers døgnåben kundeservice, som er parat til at løse selv det mindste problem – det være sig såvel lav praktisk som teknisk, - bare ring, dag eller nat, vore professionelle  eksperter står klar til at hjælpe  dig - helt gratis, forstår sig.

Falder du af på den og sætter din underskrift på en kontrakt, skal du vide, at du efterfølgende bliver præsenteret for en ganske anden side af Telenor A/S.  Når du er gået i fælden, er der nemlig en hel del som forholder sig noget anderledes. 

Det begynder som ofte, allerede ved oprettelse eller en evt. flytning fra et andet selskab. Din forbindelse virker ikke. Overflytningen fra dit gamle selskab er ikke på plads. Nå – den flinke og behagelige sælger har jo givet dig et telf. nummer som du blot kan ringe til – dag eller nat.

Når du første gang prøver det, får du et ny og ganske anderledes indtryk af hvad Telenor A/S er for et foretagende. Det viser sig nu,  at der er en alt afgørende forskel, på det du har fået stillet i udsigt af den flinke sælger – og så det du rent faktisk oplever. Lad os begynde med dit første telefon kald til det begreb som Telenor omtaler som kundeservice. 

I de fleste dag og aften timer er ventetiden nemt en en halv til en hel time. Først bliver du mødt af en telefon automat som inviterer dig på en sand tast 1- 2- 3  og 4 rundtur – afslut med firkant. Dernæst skal du indtaste dit konto nr. - cpr. nr. eller noget andet. Er du stadig på, bliver  du løbende underholdt med popmusik, flittigt afbrudt af salgstaler for de forskellige tilbud som Telenor A/S nu gerne vil sælge til dig.

Når man så ikke har mere man kan tilbyde – og du ellers stadig er på, så kommer  der en automat stemme som oplyser dig om at alle konsulenter, desværre fortsat er optaget, - men at du faktisk ikke behøver at sidde og vente. Man vil nemlig gerne ringe tilbage til dig (nu er man nemlig færdig med at prøve at sælge dig noget) - du beholder naturligvis din plads i telefonkøen og ventetiden vil være fra en halv til en time. 
Det er nemlig så praktisk og tidsbesparende for Telenor A/S at de selv kan bestemme når de har tid til at tale med dig.
Altså bliver du er sat på standby og ventetid som en anden pladshund. Som lovet ringer man så tilbage – en sukkersød stemme vil vide hvad man kan hjælpe dig med.  Har du nu et problem med noget der ikke fungere som lovet,  vil du opleve, at du som noget af det første får at vide, at det er man så sandelig virkelig ked af at høre – det undskylder og beklager man og lover at det vil man få kigget på. Man mangler blot lige nogle oplysninger af en eller anden art, som man givet har i forvejen eller kan finde - men  som du sandsynligvis ikke har present  lige  her og nu, derfor – om du lige vil  ringe tilbage med dem. 

Atter et smart og omhyggeligt planlagt trick – Telenor sparer tid på selv at finde de nødvendige data som burde fremgå af din konto når man får oplyst navn eller konto nr. - du bliver igen vippet af pinden. Næste klager venter. 

Altså hele møllen forfra. Telenor A/S har allerede nu vist hvor taktiske og beregnende de er – mange falder nemlig fra her og affinder sig med at vente nogle dage på at man får ordnet det som måske kun skulle tage nogle få min. 

Hører du til de standhaftige som på ny forsøger sig med en ny gratis tur i telefon møllen, og når frem til en menneske stemme, så vil du endnu engang blive mødt med beklagelser og undskyldninger, man er altså virkelig så ked af at høre at du har problemer – og lover  at det skal man få undersøgt og du vil høre nærmere – snarest. For den venlige og beklagende stemme kan med garanti ikke gøre noget som helst – og har i øvrigt ingen kompetence til det. Hun lover at dit problem vil blive forelagt den specielle afdeling – som man har en del af, og du vil så høre nærmere – og ha' endelig en god dag og tak fordi du ringede. 

Det gør du så med garanti ikke - hører nærmere. Helt konkret hører du ikke en lyd – med mindre at det er noget du skal betale for. Igen har Telenor A/S demonstreret sin smarte taktik – også her er der mange der giver op, kun de mest standhaftige fortsætter og kører videre i kundeservice møllen som er sat i verden for at reducere det betragtelige antal klager der daglig vælter ind. 

Sådan lever det store Telenor A/S op til de løfter de har afgivet til næsten alle større dagblade og medier – herunder TV' s KONTAKT redaktion – og det har de pågældende så tilsyneladende stillet sig tilfreds med. 

Konklusionen  er, at du måske  lige burde tænke dig om en gang mere. inden du skriver under på noget hos det firma. Det er der rigtig mange der ønskede de have gjort. Læs de mange klager over Telenor der ligger på nettet og Trust Pilot.

Der ud over viser mange klager, at det er lige så svært at komme ud af Telenor. Uforklarlige regninger dukker op og ender lynhurtig som en incasso sag og en registrering hos RKI

Endelig bør du vide, at Telenor A/S ikke har nogen offentlig tilgængelig mail adr. - man foretrækker angivelig den personlige telefon betjening, - et skriftligt løfte har det med at blive stående. Anderledes stiller det sig med en telefon samtale. De har skam styr på tingene hos Telenor A/S – et godt råd, - gå i en kæmpebue uden om dem. Man kan overhovedet ikke stole på noget af det de lover. 

Edmund Jørgensen


Telenor Danmark
- et stort teleselskab. Åbenbart så stort, at man mener at kunne behandle sine kunder ene og udelukkende efter hvad der tjener selskabet bedst. Skulle nogen være i tvivl om det, så kan det stærkt anbefales lige at tjekke denne påstand hos www.Trust Pilot hvor mere end 10.000 nu eller fhv. kunder hos Telenor detaljeret forklarer om deres problemer og oplevelser med Telenors berygtede kundeservice – eller mangel på samme. Her er så min egen helt personlige erfaring med Telenor. Efter ca 2 år med utallige problemer, - tekniske såvel som regnskabsmæssige, det være sig beløb som man nødtvunget måtte erkende var uberettigede og som sådan skulle tilbagebetales, - det kunne ikke lade sig gøre, - de skulle absolut krediteres med det resultat, at de i forvejen uoverskuelige regninger blev endnu vanskeligere at gennemskue, Det har man så gennem lang tid prøvet at bortforklare ved at henvise en regnskabs omlægning. At ringe til selskabet er en oplevelse helt for sig selv. En telefonkø på hele og halve timer, hvor man underholdes med Pop musik og reklame indslag, afbrudt af opfordring til at lægge et tlf nr. og et løfte om at blive ringet op. For 8 dage siden havde jeg fået nok – alle 4 abn. blev sagt op til og med den 28.10.2016, Belært af tidligere erfaringer var jeg forberedt på problemer. De udeblev heller ikke – den 7.10.2016 var der pludselig ingen netadgang. I en sådan situation bruger man jo først en rum tid på at sikre sig at ens udstyr er i orden, - det var det, Da det ikke nytter at ringe til deres berygtede kundeservice og da man heller ikke kan ringe til den lokale telenor butik så må man bevæge sig der ned – til en anden kø.  Efter indtil flere opslag på skærmen og tlf., samtaler med hovedkontoret, hvor under medarbejderen forsvinder ind bag et aflukke, så afgøres sagen, - min internet adgang fejler ikke noget, - den er aktiv. Jeg får dog tilbudt at en tekniker vil ringe og være behjælpelig med at få orden på mit udstyr. Det sker så efter et par timer hvor teknikeren må erkende, at der rent faktisk er lukket for min netadgang – angivelig ved en fejl, men det er umuligt at få oplyst hvorfor og hvordan – men det antydes at det måske er hos TDC som man samarbejder med. Hvad værre var, at netadgangen kunne først åbnes igen om ca. 5 dage – man havde dog en mere nærliggende løsning på mit problem – man kunne nemlig nu og her annullere min opsigelse og genoprette mit abn. Hvad skal man kalde den form for forretning – bedøm selv inden du bliver kunde hos Telenor Danmark,  Antik & Kunst,  – e.m.jørgensen

Selv når man forsøger at opsige sine abn. hos Telenor konfronteres man med selskabest usandsynlige administrative rod og evindelige fejl - frensendte email til kundeservice besvares ikke men ma fortsætter med at  opkræve betaling for abn. som forlængst er opsagt og overflyttet til andet selskab -.

Telenor.dk har mere end 13.000 nogenlunde enslydende klager på nettet (TrustPilot) – her er så det foreløbelige resultat.


Ca. 173 resultater (0,39 sekunder) 
Søgeresultater
  Telenor taber 18.000 kunder i Danmark - Børsen
borsen.dk › Nyheder › Virksomheder
1.	
19. jul. 2016 - 18.000 danske mobilkunder har forladt Telenor i april, maj og juni,